lv ru lv es en eo fr lv hbs_lat lv sl fr lv en ru lv es en en en en eo fr lv hbs_lat lv sl fr lv lv lv en lv lv fr lv lv lv lv lv lv lv lv lv lv lv lv lv lv lv lv lv lv lv lv ru lv lv en lv en lv en lv lv lv lv lv lv lv lv fi fr fr lv sl lv lv en
Veselības tēja "BĒRNIEM" - Fitoterapija.lv
Bērniem ir nepieciešams lietot ūdeni vai augu tējas uzlējumu pietiekamā daudzumā, lai vielu maiņas procesi noritētu normāli, lai veidotos laba […]
SKU: 22511e3ba245 Kategorija: Veselības tējas
Augu maisījumā “Veselības tēja bērniem” ietilpst Latvijas laukos un mežos augoši augi, kurus lieto dziedniecībā un pārtikā. Veselības tējas bērniem sastāvs veidots izmantojot tautas pieredzi, tā ir lietojama kā uztura tēja ikdienā.
Tēja sastāv no izžāvētu augu daļām, kuru lielums ir 0,2-1.0 cm. Ir redzamas un atpazīstamas meža avenes lapu, ugunspuķes lakstu, kumelītes ziedu un auzas lakstu un skaru daļas. Tējas smarža ir atsvaidzinoša, jūtams kumelītes rūgtenais aromāts.
Šīs tējas sastāvā ietilpst meža avenes lapas, tās satur C vitamīnu, ēteriskās eļļas un dod tējai labu smaržu; ugunspuķe piešķir tējai patīkami skābenu garšu, labvēlīgi iedarbojas uz gremošanu; kumelītes ziedi novērš zarnu gāzēšanos, jo satur vielas, kas mazina zarnu spazmas, auzu laksti un skaras satur dažādus mikroelementus un aminoskābes, kas nepieciešami bērna attīstībai. Sējas auzas tiek lietotas pārtikā kopš seniem laikiem. Tās satur daudzas vērtīgas neaizstājamās aminoskābes un mikroelementus un vitamīnus
Tējai ir savelkoši-miecējoša, nedaudz saldena garša ar patīkamu pēcgaršu.
Bērnam augot, tā organismam ir ļoti nepieciešams ūdens. Krūts bērnam diennaktī ir nepieciešams pusotrs litrs šķidruma. Ja bērns tiek barots ar krūti, šķidruma daudzums var būt pietiekams, tad viss ir kārtībā un papildus dzirdīšana nav vajadzīga, taču bieži vien mātes pienā barības vielu daudzums gan ir pietiekams, bet tā ir par maz un bērns izrāda neapmierinātību ar brēkšanu. Tādos gadījumos parasti sāk barot ar mākslīgiem barības maisījumiem, taču tad bērns vai nu uzbarojas, vai atsakās no mātes piena. Lai saglabātu krūts barošanu un nekaitētu bērnam ar pārbarošanu, barošanas starplaikos ir ieteicams padzirdīt bērnu ar ļoti vāji saldinātu ūdeni vai nekoncentrētu ārstniecības augu tējas uzlējumu. Arī lielākiem bērniem ir nepieciešams lietot ūdeni vai augu tējas uzlējumu pietiekamā daudzumā, lai vielu maiņas procesi noritētu normāli, lai veidotos laba veselība un noturība pret slimībām. No žāvētiem augiem pagatavota tēja ir smaržīga, bērniem tā labāk patīk, vecāki to var paši tīrās pļavās savākt un sagatavot. Ikdienas tējā bērniem veselības stiprināšanai, var ieteikt kumelītes ziedus, citronmelisas lakstus, ugunspuķes lakstus, mežrozītes augļus, kaltētas upenes, mellenes. Ja bērnam pūšas vēders, var pievienot dilles, ķimenes, fenheļa sēklas, ja bērns nemierīgs, ieteicams lietot piparmētras, melisas, vīgriezes lakstu tēju. Saaukstēšanās gadījumā var lietot mārsila lakstu, liepas ziedu tējas uzlējumu.
Tējas uzlējuma pagatavošana un dozēšana.
Ja tējas uzlējumu lieto, lai vienkārši bērnu padzirdītu, tēju gatavo vāju, pievieno glāzei tējas pusi tējkarotes cukura.
Tējas uzlējuma pagatavošanai bērnam vienai diennaktij ņem tik tējkarotes drogas, cik bērnam gadu, aplej ar tik daudz karsta ūdens, cik bērns parasti izdzer diennakts laikā, pagaida 5-10 minūtes līdz ievelkas un dod bērnam dzert, kad tas prasa. No 14 gadu vecuma bērnam var dot pieauguša cilvēka diennakts devu – 3 ēdamkarotes drogas. To var izmantot dozēšanas kontrolēšanai – jāņem tik pilnas tējkarotes, lai 14 karotītes būtu tikpat daudz, cik 3 ēdamkarotes.
Neatkarīgi no bērna vecuma, sāk ar nelielu devu – 20-30 ml, jo, lai arī ļoti reti, tomēr gadās alerģija pat pret kumelīti. Kumelītes ziedu, fenheļa tēju bērniem var dot no viena mēneša vecuma, tēju ar piparmētru, ķimenēm, var dot no divu mēnešu vecuma, bet mežrozīšu augļu tēju var dot ne agrāk kā pēc 3 mēnešiem. Tējas ar augļiem un ogām var dot no 4 mēnešiem, citrona sulu pievienot no 5 mēnešiem, medu pievienot no 7 mēnešiem. Pēc 10 mēnešiem bērniem var dot arī pieaugušo tējas, protams, saglabājot minēto dozēšanu.
Parasti bērnam, kuru baro ar krūti, papildus dzirdīšana nav vajadzīga, taču tam vajag piedāvāt padzerties, ja:
* tas ir nemierīgs un raud,
* tas atrodas karstā telpā un tādēļ svīst,
* bērnam ir paaugstināta ķermeņa temperatūra slimības dēļ,
* bērnam ir šķidra vēdera izeja vairāk kā 5 reizes dienā,
* bērns cieš no aizcietējumiem,
Var pirms krūts barošanas bērnam iedot 1-4 tējkarotes tējas, tas uzlabo barības uzņemšanu un mazina koliku veidošanās iespējas barošanas laikā.
Veselības tēja “SVARA SAMAZINĀŠANAI”
Veselības tēja “IMUNITĀTES STIPRINĀŠANAI”
Veselības tēja “TAVAM VĒDERAM”
Ādas un matu kopšanai 10
ZS "DOKTUS", Pāvila iela 22, Cēsis, LV - 4101, Latvija
This site is registered on wpml.org as a development site.